CELEX: E2014J0023
Language: ro
Date: 2015-09-23 00:00:00
Title: Hotărârea Curții din 23 septembrie 2015 în cauza E-23/14 – Kimek Offshore AS/Autoritatea AELS de Supraveghere (Acțiune în anulare – Ajutoare de stat – Nedeschiderea procedurii oficiale de investigare – Admisibilitate – Interes legal – Statut de parte interesată – Temeri sau dificultăți grave – Măsuri generale – Schemă de ajutoare)

17.11.2016   
            
            
               RO
            
            
               Jurnalul Oficial al Uniunii Europene
            
            
               C 422/6
            
         HOTĂRÂREA CURȚII
   din 23 septembrie 2015
   în cauza E-23/14
   Kimek Offshore AS/Autoritatea AELS de Supraveghere
   (Acțiune în anulare – Ajutoare de stat – Nedeschiderea procedurii oficiale de investigare – Admisibilitate – Interes legal – Statut de parte interesată – Temeri sau dificultăți grave – Măsuri generale – Schemă de ajutoare)
   (2016/C 422/05)
   În cauza E-23/14, Kimek Offshore AS/Autoritatea AELS de Supraveghere – CERERE de anulare a Deciziei nr. 225/14/COL a Autorității AELS de supraveghere din 18 iunie 2014 privind compatibilitatea dintre sistemul de contribuții la sistemul de securitate socială diferențiate regional și Acordul privind Spațiul Economic European, Curtea, compusă din Carl Baudenbacher, președinte, Per Christiansen și Páll Hreinsson (judecător-raportor), judecători, a pronunțat, la 23 septembrie 2015, hotărârea al cărei dispozitiv prevede următoarele:
   Prin prezenta, Curtea:
   
               1.
            
            
               anulează Decizia nr. 225/14/COL a Autorității AELS de supraveghere din 18 iunie 2014 privind compatibilitatea dintre sistemul de contribuții la sistemul de securitate socială diferențiate regional și Acordul privind Spațiul Economic European, întrucât a închis investigația preliminară în ceea ce privește secțiunea 1 articolul 4 din Decizia nr. 1482 a Parlamentului Norvegiei din 5 decembrie 2013 privind stabilirea ratelor de impozitare etc. în temeiul legii naționale privind asigurările din 2014;
            
         
               2.
            
            
               dispune ca Autoritatea AELS de Supraveghere să își plătească propriile cheltuieli de judecată și pe cele ale reclamantului.